title: "Antoniinisk Pest"
text: "At Antoniinisk Pest (faan Latiins: Pestis Antonina: pestis, \u201eschocht\u201c an de n\u00f6\u00f6m Marcus Aurelius Antoninus) wiar en pandemii, wat uun a juaren faan 165 tu 190 bal uun det hial R\u00f6\u00f6msk Rik \u00fctjbruch. Hat as efter de r\u00f6\u00f6msk Keiser Mark Aurel (\u2020 180) neemd, san eegentelk n\u00f6\u00f6m wiar Marcus Aurelius Antoninus.\n\nDiar woort spikeliaret, efter a antiik fertelingen faan a s\u00fcmptoomen, dat det eegentelk nian pest uun a medisiinisk san wiar, man en apartig wirulent stam faan pooken, wat uun a uast do al loong endeemisk wiar. A dochter Galen beskreew uun't juar 168 a s\u00fcmptoomen uun sin traktaat Methodus medendi (\u201eDet Terapeutisk Metood\u201c) \u00fc\u00fcs fiiber, trochfaal an rachenfj\u00fc\u00fcring an uk en makul\u00f6\u00f6s tu pustul\u00f6\u00f6s hidj\u00fctjsliik amanbi de nj\u00fc\u00fcgenst kraankelsdai. \n\nEfter schetsingen kaam amanbi s\u00f6\u00f6wen tu tjiin miljuunen lidj troch't pandemii am't leewent; det wiar muar \u00fc\u00fcs fiiw prusent faan a lidj.\n\nMedesiin"